Primul autotest antigen pentru diagnosticarea Covid-19 a fost validat în România.
Autotestul antigen Covid-19 a fost validat oficial de către Agenția Națională a Medicamentului. Testele sunt neinvazive, se pot face în orice moment al zilei, fără supraveghere medicală. Acestea au o acuratețe de peste 98%.
Autotestul antigen Covid-19 dezvoltat și comercializat de către DDS Diagnostic pentru diagnosticarea Covid-19 a fost validat oficial de către Agenția Națională a Medicamentului și a Dispozitivelor Medicale din România, pentru uz personal.Testele sunt neinvazive, se pot face în orice moment al zilei, fără supraveghere medicală și au o acuratețe de peste 98%. Tamponul nazal se introduce doar 2-3 cm în nas. Procesul de recoltare este identic cu acela prin care, cu un tampon, “se curăță" interiorul nării și nu creează niciun fel de neplăcere persoanei care dorește să se testeze.Testarea rapidă rămâne principala metodă de limitare a infectărilor cu SARS-CoV-2, alegerea testului rapid ușor de folosit și cu acuratețea cea mai ridicată fiind esențială.“Demersul de certificare oficială a testului rapid produs de noi ca Autotest s-a făcut cu scopul de a susține și ușura procesul de testare în masă și în România, așa cum au făcut și alte țări europene, precum Germania, Franța, Austria, prin validarea testelor pentru uz personal. Autotestarea permite deblocarea rapidă a multor domenii de activitate importante, cum sunt Educația, Cultura, HoReCa etc. Cel mai mare avantaj este faptul că, prin acest produs, testarea nu mai este condiționată de prezența personalului medical autorizat, ceea ce permite evaluarea simplă, eficientă și la scară largă a infecțiilor cu SARS-CoV-2 în rândul elevilor, a personalului HoReCa, și a celorlalte categorii socio-profesionale blocate de mai bine de un an din cauza pandemiei", declară Dana Stan, fondatorul și liderul echipei de cercetare DDS Diagnostic.DDS Diagnostic produce si comercializează acest tip de teste, disponibile pentru achiziționare online și în rețelele de farmacii și magazinele partenere.